شەفەق نیوز/ دکتۆر رهێل فرەیدون جینشین وەزارەت تەندروسی لە هەرێم کوردستان، ئمڕوو یەکشەممە، راگەیان سەختەوکردن ریکارەگان لەبان جموجوول گواستنەوە لەناونی پارێزگایل هەرێم و ئەو شارەیل عراق وەڕی تاقیکردن هاتگەیل وە PCR ئەرا نواگردن لە بڵاوبوین زوینەیگ لەدویای تۆمارکردن تووشهاتنەیلیگ وە بنچینە نووەگە لە پارێزگای هەولێر.
فرەیدون لە کۆنگرەیگ رۆژنامەوانی لە پارێزگای سلێمانی وت: دەسەی باڵای نواگردن ڤایڕۆس کۆڕۆنا ئەوەسا لەماوەی ئی دوو رووژە کۆبونەوە کەێد، و پڕیگ پەسەنکردن دیریمن لەلیان وسانن گواستنەوەگە و خەسەوکردن ریکارەگان لەناونی پارێزگایل هەرێم کوردستان و ئەو شارەیل عراق هەکاتی مەرزە سنووریەگان و فڕۆکەخانەگان وەگەرد دەوڵەتەگان لە تاقیکردن هاتگەیل وە PCR ، و دووپات کرد ک ئەیە ئیسە وەهەماهەنگی لەناوبەین وەزارت تەندروسی وپارێزکایل هەرێم دەسکریا جیوەجیکردنی.
دەربارەی واکسین کۆڕۆنا، فرەیدون وت: بڕیارە لە هەفتەی ئایندە یا سەرەتای مانگ ئادار بڕەسێدە هەرێم کوردستان، و ئەوەسا دریەێدە تەمەن گەوراگان وەخاوەن بیمارە کیچەڵیەگان و کادرە پزیشکیەگان.
